রাঘব বন্দ্যোপাধ্যায়ের লেখালিখির সঙ্গে বাঙালি পাঠক পরিচিত চার দশকেরও বেশি সময়৷ এই সংকলনে রয়েছে তাঁর লেখা আটটি গল্প৷ এর মধ্যে শেষ গল্পটি ছাড়া অন্যগুলি ২০১১ থেকে ২০১৬-র মধ্যে বিভিন্ন পত্রপত্রিকায় প্রকাশিত হলেও এই দুই মলাটে সংকলিত হওয়ার আগে রদবদল করা হয়েছে৷ গল্পগুলি প্রসঙ্গে লেখকের বক্তব্য, &lsquo;সত্যি গল্প যে কী তা আমি জানি না, আমার কাছে গল্প প্রবন্ধস্পর্শী, কবিতাধর্মী জ্ঞানের দোর ধরা এবং বিরাট এক অনিশ্চয়৷&rsquo; তিনি এ সংশয়ও প্রকাশ করেছেন, প্রযুক্তির যুগে সাহিত্য বাতিল হয়ে যাবে কি না৷ এই গল্পগুলি পড়লে পাঠক জানবেন তার সম্ভাবনা কম৷